28-årig brite slog nordjysk tatovør ihjel i England.

Mandag dømte Lewes Crown Court en 28-årig mand fra Hassocks i Sussex syd for London til forvaring på ubestemt tid for mordet på den 52-årige aalborgensiske tatovør Jan Jensen i august sidste år. Den 28-årige erklærede sig tilbage i juni skyldig i mordet på den 52-årige, som fandt sted i mandens lejlighed i England. De to havde lært hinanden at kende få dage før drabet, da de begge varfrivillige patienter på et hospital i Crawley. Det skriver politiet i Sussex på deres hjemmeside. Jan Jensen blev dræbt af et enkelt knivstik i brystet og politiet skriver, at motivet til drabet formentlig aldrig vil stå klart.